Babel (film)

***Babel*** er en amerikansk-meksikansk dramafilm fra 2006, med Brad Pitt i hovedrollen som amerikaneren Richard på ferie i utlandet. Regissør Alejandro González Iñárritu, kjent tidligere fra filmen *[[21 Grams]]*, har uttalt at *Babel* ble et resultat at han hadde forlatt hjemlandet Mexico. 

Filmen ble nominert til syv Oscar under den 79. Oscar-utdelingen for «beste film», «beste regi», «beste originalmanus», «beste filmklipp» og to nominasjoner for «beste kvinnelige birolle», i tillegg til «beste originale filmmusikk» som filmen vant prisen for.

Handlingen i filmen er delt i tre, og er satt til Marokko, USA, Mexico og Japan.

## Handling
På et avsidesliggende sted i ørkenen, i det sørlige Marokko, selger en mann en Winchesterrifle til en annen mann, som igjen gir den til sine to tenåringsgutter for at de skal se etter familiens geiteflokk, og ta livet av sjakalene som spiser opp geitene. For å teste ut rifla sikter de på biler som kjører forbi. Etter å ha bommet et par ganger, treffer de en buss, og skader en ferierende amerikansk kvinne som sitter om bord.

Politiet spør ut mannen som solgte riflen, og finner således fram til kjøperen. De to guttene har innrømmet til faren hva de har gjort. De tre flykter fra politiet og tar med seg rifla. Politiet skyter etter dem, og de skyter tilbake. En politimann og en gutt blir skadet. Den andre gutten som skjøt kvinnen tidligere, overgir seg til politiet og innrømmet hva han har gjort, og ber samtidig om at broren skal få medisinsk behandling.

I mellomtiden har bussen med den skadede kvinnen om bord kjørt til nærmeste landsby for å finne en doktor. Bussen venter en stund, men de andre passasjerene krever at den fortsetter på grunn av faren for flere angrep. Siden kvinnen ikke kan reise i en buss i den tilstanden hun er i, blir hun og ektemannen igjen i landsbyen mens de venter på transport til et sykehus. Til slutt ankommer et helikopter.

Samtidig møter vi en rebelsk japansk tenåringsjente som utviser seksuelt provokativ oppførsel (det vil si at hun har på seg et kort skjørt og ikke noe undertøy). Når hun besøker tannlegen sin for behandlig fører hun hånden hans til skrittet sitt, men han avviser henne og sender henne ut. En politimann besøker jenta for å spørre henne ut om faren som har solgt en rifle i Marokko til en gutt som skjøt en amerikansk kvinne.

Vi møter også en meksikansk dagmamma som arbeider for det amerikanske paret som nå befinner seg i Marokko, og tar vare barna deres mens de er på ferie. Dagmammaen tar med seg barna til sin sønns bryllup i Mexico. Nevøen hennes kjører bilen, men på vei tilbake til USA får han panikk på grensen da de blir utsatt for kontroll og stikker av. Nevøen slipper av dagmammaen og de to barna i ørkenen, og drar videre for å riste av seg politiet som nå følger etter dem. Han forsikrer de tre om at han snart vil komme tilbake og plukke dem opp igjen. Etter en stund forlater dagmammaen barna for å finne hjelp. Hun blir fanget av politiet og sendt ut av USA som en ulovlig innvandrer. Barna blir funnet, og alt går bra til slutt for barna, men dagmammaen blir fortvilet over å bli utvist fra USA ufortjent.

## Priser og nominasjoner
* Filmfestivalen i Cannes
** **Vant**: Beste regissør (Alejandro González Iñárritu)
** **Vant**: François Chalais Award
** *Nominert*: Palme d'Or
* Den 79. Oscar-utdelingen
** Nominert: Beste film
** Nominert: Beste regissør (Alejandro González Iñárritu)
** Nominert: Beste originalmanus
** Nominert: Beste filmklipp
** Nominert: Beste kvinnelige birolle (Adriana Barraza)
** Nominert: Beste kvinnelige birolle (Rinko Kikuchi)
** **Vant**: Beste originale filmmusikk

## Referanser


## Eksterne lenker
*